Sammendrag+-+Sosiale+medier

= Litteratursammendrag – Sosiale medier, hvordan ta over verden uten å gå ut av huset. = = Skrevet av Ida Jackson. =  Av: Mia Morris Kjeldgaard Christensen Boken handler om, som tittelen sier, sosiale medier. Først får man vite litt om hvordan boken ble til og hvordan den egentlig var tenkt som en håndbok, men endte opp som en reiseskildring. Boka handler for det meste om blogging. Dette var et bevisst valg fra forfatterens side da blogging er det eldste sosiale mediet og at bloggformen ikke ble funnet opp av et firma.

Første kapittel er en reise gjennom forfatterens vei til å bli en norgeskjent blogger. Fra hun fikk sin første datamaskin og ble introdusert til en ny verden frem til hun ble en fast bruker av blogg. Hun skildrer og trekker frem ulike sider gjennom hennes reise. Alt fra store fiaskoer til store suksesser.

Videre går hun over til å skrive om hva sosiale medier er. Hun trekker frem ulike personer i dette kapittelet som blant annet Kevin Kelly som sa at sosiale medier var det viktigste som hadde skjedd i menneskets utvikling siden vi lærte å skrive. I tillegg sa han at det er ikke hva hvert enkelt menneske kan legge ut, men summen av alle oss.

Kapittelet et lite stykke blogghistorie får man et innblikk i hvordan de første nettsidene i verden oppstod. Fra den gangen Tim Berners-Lee fant opp www i 1991 og frem til 2000 tallet da bloggene virkelig hadde utviklet seg og ble ”allemannseie”.

Facebook og twitter er det neste temaet hun tar for seg med både å sette det i lys i forhold til personopplysninger osv. Her er det mange skeptikere. I tillegg setter hun ord på at alt utvikler seg og endrer seg.

I tittelen står det hvordan ta over verden uten å gå ut av huset. I boken skriver hun et eget kapittel om nettopp dette. Om det å få seg blogg er enkelt, men å få noen til å følge med på den er kunsten. Hun velger også her og skrive litt om andre bloggere og deres nettverk. Hun viser også til hvordan kommunikasjonen skjer ved hjelp av digitale medier. Legger du ut et blogginnlegg kan det være hvem som helst som leser dette.

Det neste kapitlet, si sannheten og vær deg selv, handler om det private og hvor mye skal man egentlig dele. Hun trekker her frem blogger om liv og død osv. Hun drøfter når og hvor går egentlig grensen i forhold til det private og det offentlige. Hvor mye skal man egentlig dele? Hun skriver altså her om hvordan man bruker speil og slør for å fremheve og skjule ulike sider av seg selv i sosiale medier.

Videre i boken blir debattkultur trukket frem. Dette er et kjent tema som kan skape både hete og gode diskusjoner. Siden nettet er åpent for alle vil det også være mange ulike meninger som florerer rundt på internett. Dette vil ikke endre seg og Ida prøver i dette kapitlet å få folk til å være forsiktige med å fronte sine meninger og påstå at alle andre meninger er feil. Det er snakk om respekt for at andre mennesker kan mene noe annet enn deg.

Boken er på en måte en håndbok for brukere og for de som er redde for internett og sosiale medier. Hun skriver ut i fra sitt eget synspunkt, men påstår på ingen måte at hun har rett. Hun lar også leseren gjøre opp sin egen mening ut i fra fakta hun har tatt med i boken.

Hun tar også opp ting som Praktisk nettikette, digital dannelse, pengeproblematikken, Opphavsrett, hvordan starte blogg, hvem som er redd for store stygge internett og en liten ordliste på slutten.

Boken ga meg en innsikt i en verden jeg aldri helt har forstått meg på, nemlig bloggverden. Det var ikke enkelt å skrive et sammendrag av denne boken, da det var mange poenger Ida tar opp som ikke kan bli gjenfortalt. Derfor anbefaler jeg at man leser boken, det er litt av en reise.